
הנתבעת:              	 הפניקס חברה לביטוח בע"מ
			מרחוב דרך השלום 53, גבעתיים

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 














חלק 2: 

(1) בעלי הדין : 

1. התובעת, ילידת 14.6.1993, היתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מספר רישוי 85-698-13 (להלן:"הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה, רישיון רכב ותמונות הזירה, מסומנים ״כנספח 1״.

(2) פירוט הסעד המבוקש באופן תמציתי: 

3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. התובעת, מנהלת חשבונות, עבודה הכרוכה מעצם טיבה וטבעה בישיבה ממושכת וריכוז, מתקשה מחמת התאונה ותוצאותיה בביצוע עבודתה, נאלצה לצמצם את היקף עיסוקה ונגרמו לה הפסדי שכר בעבר ובעתיד

5. התובעת מוגבלת מאז התאונה בביצוע פעולות יומיומיות שונות ובניהול משק ביתה וגידול ילדיה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 23.5.23, בסביבות השעה 12:40, היה הרכב הנהוג ע"י התובעת מעורב בתאונה והתובעת נפגעה ונחבלה בגופה (להלן: "התאונה").

8. לאחר התאונה הובהלה התובעת באמצעות מד"א לבית החולים לניאדו, בנתניה, שם אובחנו חבלות בראש, בצוואר, בכתף ימין, בגפיים התחתונות ובגב.  לאחר קבלת טיפול רפואי ראשוני שוחררה התובעת לביתה בהמלצה למנוחה, נטילת משככי כאבים והמשך מעקב רפואי.

9. התובעת אשר סבלה מכאבים והגבלה בתנועות בצוואר והגב, כמו גם, ירידה בשמיעה וטנטון המשיכה במעקב הרפואי במסגרת קופת החולים והופנתה לביצוע טיפולי פיזיותרפיה, בדיקת אא"ג, נטילת תרופות לשיכוך כאב ונוגדי דלקת והמשך טיפול ומעקב.

10. התובעת ביצעה טיפולי פיזיותרפיה אינטנסיביים ונותרה עם כאבים והגבלה בתנועות הצוואר והגב.

11. בדיקת הדמיה שבוצעה לתובעת וכוונה לעמוד השדרה המותני הדגימה בלטי דיסק בגבים 4L-3L,5L-4L עם לחץ על השק התקאלי וספונדילוזיזס דו"צ עם ליסטזיס ובלט דיסק בגובה 1S-5L

12. התובעת הרתה והוחלט להפנותה לקבלת טיפול שמרני בשים לב להריונה ולצורך ויסות כאב ובשים לב לכאבים ולהגבלה בתנועות עמוד השדרה הומלץ לה על שמירת הריון והמלצה לטיפולי רפואה משלימה /הידרותרפיה.

13. התובעת אשר המשיכה לסבול מכאבים והגבלה בתנועות עמוד השדרה עם הקרנה לגפיים התחתונות, כמו גם טנטון וסחרחורות הופנתה לבדיקת מומחה עמוד שדרה, המשך מעקב רפואי אא"ג, טיפולי פיזיותרפיה לאחר לידתה, רפואה משלימה וטיפול נוגד כאב.

רצ"ב תעודות רפואיות, מסומנות "כנספח 2".

14. מאז התאונה סובלת התובעת מכאבים והגבלה בתנועות הצוואר והגב, מכאבי ראש, סחרחורות וטנטון, מקושי בישיבה, הליכה ועמידה ממושכות, מקושי בכיפוף, הרמה וכריעה, מקושי בהרמה ונשיאה, מקשיי שינה והירדמות, כאב והגבלה, היא נזקקת למעקב רפואי, נטילת תרופתי לשיכוך כאב וטיפול תרופתי ותיזקק לכך גם בעתיד.

15. התובעת, מנהלת שירות וחשבונות, עבודה הכרוכה מעצם טיבה וטבעה בישיבה ממושכת וריכוז מתקשה מאז התאונה ומחמת תוצאותיה בביצוע עבודתה, נאלצה לצמצמם את היקפה ונגרמו לה הפסדי שכר.

16. מאז התאונה ומחמת תוצאותיה מתקשה התובעת, בניהול משק ביתה ובטיפול בילדיה, נזקקת לעזרת הזולת ותיזקק לה גם בעתיד.

17. עקב מגבלותיה הנובעות מהתאונה, בשים לב לאופי פגיעתה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 
                       

חלק 3 

18. להלן פירוט נזקי התובעת:
1. נזק מיוחד:  
(1)  הפסדי השתכרות בעבר –				          95,500 ₪ 
(2)  עזרת הזולת בעבר –	           				              15,250 ₪  
(3)  הוצאות רפואיות ונסיעות לטיפולים בעבר –	           4,800 ₪ 
(4)  הסעות מיוחדות ושימוש מוגבר במוניות בעבר -            7,920 ₪


2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיה הלא ממוניים של התובעת. 

פירוט העובדות המקנות סמכות לבית המשפט:
 
19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבע.

20. הנתבע חייב לפצות את התובעת בהיותו מבטח השימוש ברכב במועד התאונה.

אשר על כן, מתבקש כב' ביהמ"ש להזמין את הנתבע  לדין ולחייבו, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובעת



